
ПрЪзъ БакъвскитЪ села--турска Рупчоска 
кааза. 


(Пжтна бЪлЪжки и впечатления) 


Отъ В. ДЪчовъ. 


Всъка година отъ нашия държаненъ бюджетъ се изразход- 
вать по нЪколко стотини хиляди лева за научни и други ко- 
мандировки въиъ и вжтрв въ страната. Благодарение на тая 
българска държавна щедрость нашитВ учени и недоучени фи: 
нансисти, правници, естественици и много още други „специа- 
листи“ и „исти“ се надпръварятъ кой по-напръдъ да услужи 
на „науката“ и на майка България. И ето ний вече знаемъ по- 
сокитЪ на земния магнетизъмъ, животътъ и техническитЪ спо- 
собности ка мравкитЪ, видоветв и развредитВ на голитЪ охлюви, 
ползитВ отъ торнитВ червеи, топлината на пеперудит%, какъ си 

избиратъ Белгийцит кметове. п много още други работи, който 
ако бъше вчера умрълъ бай Ганю, днесъ нЪмаше да знае. И 
всичко това се е вършило и върши съ трЪскавична бързина само 
отъ любовь къмъ науката и.... хубавитћ български левчета. 
Обаче никому до сега не е дошло на умъ да поиска „команди- 
ровка“ и отиде да изучи напр. МунджулувлиитЪ т. е. челецит?, 
които живЪятъ по десниятъ бръгъ на р. МВста въ долното й 
течение и които говорятъ едно см сено турско-българско нар - 
чие и носятъ царвулитВ си безь ходила Но смве ли нъкой да 
отиде въ Мунджюлусъ и да се српиятелява съ човфци, които се 
„бръенатъ съ брадва ?, Да, научнить трудове въздигатъ тру- 
женици за човЪчеството и неговото благо, възвеличаватъ ги и 
обезсмъртвагъ имената на мнозина, па често науката прави отъ 
такива хора и истински маченици. Обаче нашитћ „учени“ и- 
менно тукъ най-много се плашатъ отъ такова мжченичеетво. 
НЪма съмн ние, че най-важната роль въ командировкитЪ 
играятъ паричнитЬ срЪдства. А бай Ганю, като знае страстьта 
на иновинетвото наши кротки, умни и учени „прЪвийвратовци“, 
всвка година щедро отваря кесията си, колкото скжеана по- нЪ- 
кога и да е тя. Ето ващо въ сегашнитв блажени врЪмена го- 
лама часть отъ гоститВ на държавната трацеза твърдъ лесно 
намиратъ срЪдства да напръвятъ въ годината поне по една 
„научна“ и „народополезна“ разходка до Парижъ, Римъ, Бел- 
гия, Русе, Варна, Рила и други неопасни мЪста, по които се пя- 
тува съ жел зници, файтони, велосипеди и дЪто и „динета“, и 
„шампанско“ и всичко друго въ изобилие наспорилъ Господь. 
Обаче мжчно биха се сдобили съ срЪдства, макаръ и твьрдЪ 
оскждни да сж тЪ, тия хора, които биха пожелали една оби- 
колка съ научна Аль въ мВста, за които се знае или поне се 
мисли, че сж опасни и негостоприемни Та и колцина биха пр Ъд- 
приели такива рискувани пжтишествия? Ето защо напр. ний не 
знаемъ до сега нито държавата да е улеснила нЪкого, НИТО 
пъкъ самъ нЪкой отъ нашитв учени да се е рвшилъ и отиде 
съ научна цвль въ Турция и ако не по-навжтрЪ, то поне въ 
близкитВ, съевдни до насъ области и кжтове. ВЪрваме, че ще 
се намврятъ мнозина да ни кажатъ, че Турция ни е позната и 
нъма що да изучаваме тамъ. Не е върно това, ще огговоримъ 
ний на „знаещитћ“ турската земя. Ний имаме подъ нашит% но- 
сове такива затънтени покраини, който още отъ врЪмето на Хе- 
родота кракътъ на пжтешественикъ не е стжпвалъ, каквито сж 
напр. РодопитЬ съ своето половинъ милионъ население. А тия 
затънтени краища не се намиратъ въ Патагония, а сж сърдце- 
то на Балканския полуостровъ, и при това наши "сжевдни стра- 
ня, които колкото „диви“ и „некултурни“ и да сж тв, все има 
нца въ твхъ и приятни, и пелевни да се видягъ и изучать. 
По тия съображения и споредъ нашето разбиране много по- 
важно е за сега да изучваме и познаваме земитЬ, съ които сме 
свързани отъ въкове и съ наши съсЪдни страни, отколкото да 

бързаме да знаемъ „мравки“ и „охлюви“, съ които нито наши- 
тв гайтани и шаеци, нито нашитЬ произведения чувствуватъ 
взаимна размвна, нито пъкъ държавнитЪ приходи би се увели- 
чили. Нашет, малко, но съ голЪми претенции, княжество е 
съсвдно съ по-силната турска империя. Много работи и много 
интереси ни свързватъ съ нишата съсвдка и поради това ний 
трЪбва да живВемъ, до колкото е възможно, добрв помежду си. 
А да живЪемь, както прилича на комшии и както изискватъ взаимни- 
тё ни интереси. тръбва да се познаваме и да се разбираме. Безъ 
добри съсъдски отношения нито България, нито Турция ще 
прокопсатъ. Тая истина е съзната вече отъ мнозина наши дър- 
жавници и учени, макаръ че почти всички ний не само че нито 
стъпка напрЪъдъ помръдваме, за да се сближимъ съ със дката 
си, но даже се боимъ и да назърнемъ и видимъ що има вадъ 
чорупката, въ която сме се свили. Нашиять дневенъ печатъ, 
който черпи своитЪ свъЪдЪния повечето изъ кафенетата и ули- 
цитВ за работитЪ и случкитЬ въ Турция, често прЪдава фак- 
титЬ въ такъвъ изоПаченъ видъ, че ний си прЪдставляваме 
Турция чутъ ли нЪкакъвъ Дахомей въ Африка. За всички скръб- 
ни случки задъ нашата южна граница ний правимъ виновна 
само гурцит и тёмъ стоваряме всичкитЪ грЪхове. Обаче ако 
не разежждаваме пристрастно и погледнемъ съ отворени очи по- 
ложението на нЪщата, ще дойдемъ до печалното заялючение, че 
за много скръбни работи виновни сме си ний, които живћемъ 
отсамъ границата. Това поне е върно за обширната Родопска 
покраина. 

Че турскитЬ управници, особено въ Родопитв, не сж та- 
кива, каквито си ги прЪдставяме, писачътъ на тия редове се 
надве да убЪди мновина невёрующи, стига тв да имать търпћ- 
нието да прочетатъ до край слъдващитв по-долБ бълЪжки, на- 
писани на бърва ржка. 

иа 

ОтколЪ се 6Ъ породило у мене желание да пос Ътя краси- 
вата Кричимска долипа инъкъ наречена „Вакъвсни села“. Ку- 
ражъ за това не ми липсваше, но ми липсваше друго я що, 
безъ което човъкъ не може да прЪкрачи даже прагътъ на до- 
мътъ си. ТрЪбваха ми пари, за да мога да се „разходя“ по Ха- 
мамъ бунаръ, Мурсалица, Гьовъ-тепе и други хубави мЪста, съ 
който природата така щедро е надарила едновръмешнитВ свър- 
талища на БесситВ и други антични племена. Но пари нико- 
ка не задържатъ у човЪци като мене, които „вършатъ а- 
вантюри“ и рискуватъ да правятъ разходки въ „опасни страни“, 
Разбира се, че за една разходка по РодопекитЪ долини и вър- 
хове не е нуждна голъма парична сума — достатъчни сж 200 
—300 лева-- но когато неразполага и съ такъво малко коли: 
чество пари, естественно е, че не може да изпълни желанието 
си. Да правя дългъ съ цЪль да се разхождамъ по Родопит?, 
не се рЪшавахъ, още повече, че дълговетЪ отъ тоя родъ се мжч- 


15 


но покриватъ, ако не си „ученъ -специалистъ“ и нЪмашъ до- 
стжпъ до „параграфа за командировкитЪ“. Но при всичко това 
азъ все си мислЪхъ за „разходка“, до като най-сетнЪ една слу- 
чайность ми помогна да се осъществи поне отъ части желание- 
то ми. Миналата 1905 година сждбата ме захвърли въ Чепи- 
но, гдЪто прёкарахъ осемь мЪсеци. УКивотътъ ми въ хубавата 
Родопска котловина нещЪше да ми бжде лошъ, ако не бвхъ раз- 
дъленъ отъ сЪмействого си, за което постоянно мисл Вхъ. Но 
както и да е азъ дочакахъ краятъ на учебната година и на 29 
Юний се простихъ съ Чеппескиятъ „просввтителенъ храмъ“. 
Пръдстоеше ми едно обратно пжтуване до Чепеларе. Единъ отъ 
моитЬ другари, който тоже мислЪше да прЪкара ваканцията въ 
Чепеларе, избра си дългия и бевопасенъ пжть: Чепенското 
дефиле— Сарамъ-бей— Пловдивьъ—Станимака — Чепеларе. Напро- 
тивъ, азъ си избрахъ най кжсеиятъ пжть: Чепино — Батакъ — 
Хамамъ-бунаръ— Карабулакъ — Дьовленъ— Широка-лжка— Чепе- 
ларе. Азъ намислихъ да прЪсЪка наирзки ВакъвскитЪ села, 
пакъ каквото ще да става. Висшето началство ми разрвши да 
извърша тая „авантюра“. Когато приятелитв въ Чепино се на- 
учиха, че азъ имамъ намврение да минавамъ прЪзъ Турция, мно- 
го се мжчиха да ме отклонятъ отъ такова рискувано пжтуване. 
Обаче азь неотетжпихъ отъ рЪшението си. Само единъ приятель, 
въ цвлото Чепинско корито ме насърдчи да извърша това, кое- 
то бвхъ намислилъ. Тоя приятель--търговецътъ Тодоръ Шума- 
новъ, който отъ нЪколко години насамъ върши търговия вь Ва- 
къвскитћ села, ми казваше, че пжтуването въ Турция не е тол- 
кова опасно, както ви мислятъ нашитЪ българи, които не зна- 
ятъ гдЪ е турската граница. Че турцитз въ ВакъвскитВ села 
не сж такива, каквито си ги прЪдсгавлявать нашитЪ политика- 
ни, азъ отдавна зная, но кого да убЪдишъ? Ний по нЪкога 
се плашимъ и отъ въображаеми, т. е. невидени плашила. Но 
страхътъ на страна. 

Авъ почнахъ да се готвя за пжть. Всички вЪщи, съ из- 
ключение на чепицитЬ и едно дълго палто, свързахъ на коле- 
ти и ги прЪъдадохъ на пощата СлЪдъ това самъ си направихъ 
обискъ въ джобоветв и извадихъ отъ твхъ ижтни карти, теф- 
терчета и всички други книги. Оставихъ само писмото отъ Ми- 
нистерството, съ което ми се разръшава да „замина за Чепела- 
ре пръзъ май-прЪкия пжть: Хамамь бунаръ-Широка-лжка“. Това 
писмо ми служеше и за паспортъ, и за откритъ листъ, и за вси- 
чко. На тръгване приятельть Тодоръ Шумановъ ми даде нЪкол- 
ко илюстровани пощенски картички да ги занеса съ поздравъ 
на иВкои негови приятели въ Дьовленъ и Карабулакъ. И тъй, 
азъ, съ едно дълго палто на рамото, съ единъ чифтъ чепици 
въ торбата, съ царвули на краката и съ нъкодко цвЪтни кар- 
тички въ джоба, между които се потаваше и оргиналниятъ па- 
спортъ, се опжтихъ за турската граница при пограничниять 
постъ. „Хамамъ бунаръ“. венъ спжтиикъ до границата ми 

бЪше управителя на Лжжанската митница г. В. Кжячевъ, По- 
слъдниятъ отиваше на границата „по командировка“.— да брои 
юрюшки овце. Името и прЪзимето на моятъ сижтникъ ми спом- 
нюваше името и пръзимето на единъ нашъ бЪлЪжитъ покой- 
никъ, който съ своитЬ научни трудове е прЪнесълъ такава 0- 
громна полза на нашиятъ народъ, прЪдъ когото трудовет% и пол- 
зит на другитв наши „учени“ просто блЪъдявятъ. Но печални- 
ятъ край на тоя нашъ труженикъ показва, до кодко ний бъл- 
гаритз сме признателенъ народъ. Пр№зъ всичкото връме на пж- 
туването ми до границата свЪтлиятъ образъ на нещастниятъ 
Квъ, се не отмахваше отъ умътъ ми. ТжжнитЪ размишления 
ме ивмжчваха, но сжщеврЪменно ме и насърдчаваха да вървя 
безъ страхъ къмъ пограничнитв постове. Прзъ кои мЪста ми- 
нахъ и какво видћхъ по пжтя до като стигна до българскиятъ 
воененъ постъ на Хамамъ-бунаръ, авъ нВма да описвамъ, защо- 
то по тоя пжть свободно се ходи. Войници, офицери, чиновници, 
списатели, министри и други голзмци безъ никаква опасность 
за живота си могатъ да пжтуватъ по върховетв и полянит% на 
Карлъкъ, Беглика, Ташъ-буазъ, Янжкъ-тепе, Дженевра и други 
прълестни > Родопски кътове. СлЪдователно моето. описване на 
тия мЪста е неважно, а може би и съвсъмъ не потрЪбно. Юго- 
източниятъ катъ на Пещереката околия е покритъ съ цВнни 
иглолистни гори, а голЬмитћ потоци, които се виятъ като змии 
около дивнитЬ чюки и бърда, съ пълни съ вкусна пастърва Тия. 
природни богатства като магнитъ привличать нашитВ голЪмци 
и ги ваставятъ да ги спохождатъ по начесто, за да ги „изуч- 
ватъ и описватъ“. Но независимо отъ това, РодопскигЬ хубо- 
сти може да опише въ естетично отношенае само перото на 
единъ Вазовъ, а не и кой да е просто-смъртенъ. 

На 4 Юли 1905 година въ 7 часътъ вечерьта, слъдъ за- 
бъркване и нЪколко часово скитане. пръзъ една гъста борикова 
гора ний съ г. Кънчева пристигнахме на българскиятъ воененъ 
и митарственъ постъ нареченъ „Хамамъ-бунаръ“. Войницитћ и 
едғичкия митарственъ стражаръ ни посрЪщнаха весело-засмвно 
и се равпоредиха да ни се приготвятъ л гла въ тЪхното по- 
мъщение, състояще се отъ една доста широка но низка и мръс- 
на стая. У насъ българитв не липсва гостоприемство, но ни 
липсва чистота. Не само на тоя постъ, но и на други бъл- 
гареки погранични постове, които по рано бъха посвтилъ, заб8- 
лЬжвахъ едни и същи нЪща: неуредица и класическа нечисто- 
та. БългарскитЪ погранични войници като близки съсЪди съ 
турскитВ аскерлии, по примъра на послъднит%, бърже привик- 
ватъ на учтивость и любезность, но отъ нечистотата немогатъ 
да се отърватъ. Впрочемъ това не е едничкиятъ недостатъкъ 
на бай Ганя. Но както и да е. Ний пръстояхме една нощь на 
поста Хамамъ-бунаръ и останахме доволни отъ услугата на на- 
шит, инвкъ, добри и пъргави войници. На поста ний пристиг- 
нахме рано и до като се стъмни имахме доста връме, да раз- 

гледаме околностит® и се полюбуваме на хубавата природа. 
Сградата или кулата, подъ която се поднЪчихме, е построена на 
самия ,„ връхъ -на една конусообразна могила, ПослЪдната 
се е издигнала на срвдъ бърдото, което полЪгато се спуща въ 
севърна посока отъ връха „Имамъ-баиръ,“ крайната югоизточ- 
на точка на нашата граница въ Западнитћ Родопи. Между мо- 
гилата и най-високата часть или челото на бърдото се разтила 
широка сЪдловина, пълна съ мочурлаци. На севъро-западъ бър- 
дото се загражда съ „Катранжи дере“, на изтокъ съ „Хераклх 
дере“, а на югъ съ друго безименно (ва менъ) дере. Могилата, 
върху която е построена кулата (стражарницата) на ивтокъ, се 
снишава постъпенно и тамъ, дЪто се свършва снишаването, обра- 
зувала се е широка сЪдловина която е пръдВлъ на планиңитф 

амамъ-бунаръ и Имамъ-баиръ. Всичкото пространство около 
кулата, а така сжщо и двътв широки поляни — еЪдловини, сж 
покрити съ разновидни гжети тръви и разрћдени борови дър- 
вета. Земята е камънлива—кремъчна. Мъстностьта се нарича 
Чакмаклий и тъй би трЪбвало да се наименува и самиятъ постъ, 
а не Хамамъ-байръ, както погръшно сж го нарекли г.г. военните. 
Хамамъ-баиръ се нарича отеръщната мъстность, въ посока къмъ 
изтокъ отъ постовата пл»нина въ западнитВ поли— на която се на: 
мира турскиятъ постъ. Отъ връха на Чакмаклий, д Вто е кац- 
нала като орелъ нашата стражарница, пръдъ очитЪ се открива 
извънредна величава и омайна гледка. 

На югъ погледътъ се спира въ облитЪ върхове на Гьозъ- 
тепе, Чалж-мезаръ, Каинъ-чалъ и Сиври-дагъ, чийто колтури 
сж тъй ясно очертани на хоризонта и така близко се прЪдста- 
вятъ, като да ги досегнешъ съ раката. На юго-изтокъ се изди- 
га въ небето грамадниятъ корпусъ на Широко-лжшкия Карлъкъ 
съ тритВ си пирамидо. видви върха: Пири.икъ, Мюлкъ-тепе и 
Кузу-ятакъ. Отъ далечъ изглежда като че тоя гигантъ е заелъ 
командующе положение спрямо другитЪ изполини. И по. право 
нему се пада тази почетна длъжность  Широко-лжшкия 
Карлъкъ е най-високата и най-красивата планина въ СрЪднитЪ 
Родопи. Карлъкъ съставлява възела на четиретЪ най-главни пла. 
нинеки възли. За него се скопчвать Чалж-мезаръ, Каинъ-чалъ, 
Ченгене-исаръ, Кара-балканъ и назжбения Персенкъ. Поса дни- 
т%. планини, които заграждатъ отъ изтокъ Кричимската долина, 
отъ върхътъ Чакмаклий изглеждатъ като нъкои допотопни жи- 
вотни—чудонища. Пространството, което е заобиколено отъ из- 
броенитЪ по-горЪ гиганти--планини, пр ъдстанлява такъвъ хаосъ 
отъ разбъркани долини, върхове, сЪдловини и поляни, които 
мжчно може да се очъртаятъ съ каква годв ясность. Доловет%, 
пукнатинитВ и полянкитЪ така криволичатъ и се извиватъ, че 
отъ далече пемотше ла ве познае, отъ кЕДЪ гапочватъ и кждЪ 
се свършватъ. Тамъ, дъто мислиге, че е поляна, открива се стра- 
шна пропасть и двто отъ далечъ ви се виждатъ канари и про- 
пасти, ще е или сВдловина или красива полянка. Ясни очърта- 

ния на планински иЪстности моготъ да ставатъ безпогръшно 
отъ далечъ, само ако се гледатъ на подворъ, т. е. въ профилъ, 
но за голћми пространства това е невъзможно. Ето защо азъ се 
отказвамъ да правя какво годв очъртание на Кричимската до- 
лина отъ мВетото дЪто бЪхъ, т. е. отъ върха Чакмаклий. Само 
това мога да кажа, че тая долина е извънредно красива, като 
се гледа отъ нЪкой върхъ. Могилата Чакмаклий е добъръ на- 
блюдателенъ пунктъ и за туристи, и за ловци и за всички, които 
обичатъ природата. Азъ се въртяхъ около стражарницата не 
по-малко отъ два часа и, ако не бЪжа ме поканили да влЪза 
вътрЪ ва вечеря, може би щЪхъ да се захласвамъ още нЪколко 
часа. Сл дъ вечерята азъ и другаря ми г. К-въ се изтегнахме 
на приготвенитЪ сламеници и сладко сладко васпахме. Зараньта 
на другия день, като се събудихъ, видфжъ, че слънцето се е от- 
далечило отъ хоризонта тъкмо единъ човъшки бой. Г-нъ К-въ 
билъ станалъ много по-рано отъ мене и безъ да ме събуди да 
си вземемъ „С’богомъ“, отишълъ на „Имамъ-баиръ“ да брои ов- 
цетЬ, които щЪли да се вкаратъ отсамъ границата на паша. Но 
прЪъди да замине, той поржчалъ на единъ войникъ да ми каже, 
като се събудя да го чакамъ и да не минавамъ границата, до 
като се не видимимъ. Г-нъ Кънчевъ казалъ на войника, 
че щЪлъ да се върне слвдъ единъ часъ. Не часъ, но тькмо два 
часа чакахъ бившия си сожтникъ, но той още не дохождаше. 
Тогава авъ се рЪшихъ да пръмина границата и безъ Кънчева. 
Написахъ на послвдниятъ една ваписчица, оставихъ му я на 
масата и се стегнахъ за пжть. На тръгване помолихъ нашитЪ 
войници да ме придружатъ до близкиятъ Карабулашки турски. 
постъ. Обаче послЪднитВ отказаха да направятъ това и то подъ 
пр%длогъ, че не били добр съ турцитЪ войници. Причината на 
обтегнатостьта на отношенията между двЪтЬ страни, споръдъ 
казването на нашитЬ войници, се заключавала въ сл Ъдующето:. 
Между нашиятъ и турскиятъ постъ се намира една поляна, 
която се прЪсича. отъ едно дере държаще направление. отъ. за 
падъ къмъ изтокъ. НашитЪ военни власти считали за граница 
самото дере, турскив — самиятъ върхъ, на който е построена. 
нашата стражарница. Значи, половина отъ полянката между 
стражарницата и дерето е спорно мвсто. Но това спорно мВсто 
е първокачественно пасбище.  ЮруцитЪ,. които иматъ мандри. 
близо до пасбището, като мислили, че мвстото е туреко, свобод- 
но си пущатъ по него овцетв. Отъ друга пъкъ страна нашит . 
като били увЪрени, че полянката влива въ българската терито-. 
рия, пвдили овцетЪ и не гу пущали да пасатъ, пр ди да се 
изпълнятъ митарственитв формалности. ТурскитЬ войници, ес-. 
тествено, давали съд Ъйствие на юруцитћ, а отъ това се и по-. 
родила крамолата между съсъдит%ћ. Като разбрахъ, ващо се гле- 
датъ на криво малкитћ поклоници на Марса, веднага съобра-` 
зихъ какво трЪбва да се направи въ случая, за да ме прЪда- 
датъ редовно българскитЪ власти на турскитћ. Азъ казахъ на 


на нашитЪ войници да ме придружатъ само до ср дата на спор- 
ното мото, тамъ ще помислимъ какво да правимъ по нататъкъ. 
ВойницитЬ се съгласиха на моето прЪдложение и си приготви- 
ха пушкитЬ. Когато стигнахме на местото, отъ двто войницит 
не можаха да пръстжпятъ нито крачка по нататъкъ, азъ имъ 
казахъ да сЪднатъ, а самъ си свалихъ шапката и почнахъ да 
викамъ и махамъ по направление на турекиятъ постъ, който 
се намираше единъ километъръ далечъ отъ насъ. ТурскитЪ вой- 
ници ни вабълЪжиха, чуха и разбраха. че ги викаме да дойдатъ 
при насъ. Двама нефере, въоржжени съ Маузгрови пушки, бърже 
се спуснаха низъ рътлината, пръминаха дерето и се приближи- 
ха до мене. СлЪдъ обичнитЬ поздравления единъ отъ турскитЪ 
войници попита защо ги викаме. Тогава единъ отъ нашит ста- 
на на крака и разправи, че азъ ще отивамъ въ Дьовленъ, за- 
това да ми се дадћло съдЪйствие отъ турската погранична стража. 

— Пеки. Башь юстюнде, каза войника, като сжщевремен- 
но си полигна рљката до челото. 

— Буюр» ефенди, каза вежливо другиятъ неферъ и ме 
помоли да му дамъ палтото и торбичката съ обущата да ги 
носи. Азъ отказахъ да сторя това, като казахъ, че въЪщитЪ ми 
не сх тежки и самъ ще си ги нося; но войникатъ нэстояваше 
на своето, като ме убЪждаваше, че ще се изкачваме на високо 
и ще се уморя. ПрЪдъ настоятелнитв молби и пи азъ 
отстљпихъ и прЪдадохъ въЪщитЪ си на войника. Веднага сл дъ 
това ний се раздвлихме съ нашитЬ войници и тръгнахме. Ко- 
гато прћскочихъ дерето и се намврихъ на турска територия, 
заобиколенъ отъ турски войиици, сърдцето ми силно ватупа и 
ме обзеха мрачни мисли. Но азъ скоро се успокоихъ. Войни- 
цитЬ б%ха много любезни и учтиви. При това тЪ върв ха пръдъ 
мене, а не слъдъ мене, а това бв яненъ знакъ, че нойницитв 
ме не караха, а придружаваха и водфха. Изъ пжтя, до като 
отидимъ на поста почивахме на двъ мЪста, защото мЪстото, по 
което върввхме, бъ много стръмно. Когато стигнахме на Кара- 
булашкиятъ турски пость, войницит които бЪха вь стражарни- 
цата, веднага изкочиха вънъ п се затекоха къмъ насъ. Единъ 
войникъ бърже зема пушкитВ на другаритЪ, си които ме пръ- 
дружаваха и ги внесе въ стражарницата. Другь войникъ ве 
моитъ въщи и ги сложи на чердачето, което бъ построено на 
полянката прЪдъ сградата. Такава взаимна другарска учтшвость 
и услужливость авъ не съмъ забЪлЪжилъ между нашитЪ вой- 
ници. Началникътъ на Поста--тоже войникъ, — ми подаде рж- 
ката си и слдъ като ме поздрави сь „хошь гелдинъ“, помоли 
ме да съЪдна и си почина на чердачето. Азъ, безъ да чакамъ 
втора покана, седнахъ на пейката и поискахъ вода 

— Ахмедв чабукъ тфаве су! Ферадь ять бирь темизъ кааві! 
Слздъ тия заповъди войникътъ бърже извади тютюневата си 
кутия, сви една дебела цигара и ми я поднесе. 

— Буюрз ефенди! Рахатлаинь! Су шинди геледжекъ сакълма! 


Авъ бъхъ поразенъ отъ любезностъта и учтивостьта на 
турскитВ войници. До като етояхъ на чердачето, всичкитЪ вой- 
ници, които се навъртаха около насъ, се надпрЪварваха да ми 
услужатъ. Единъ кайве ми поднася, другъ огънъ донася, трети 
вода сипва отъ стовната, четвърти цигари ми вие и ги слага 
пръдъ меяъ и т. н. Вевкой ще намври съ какво да услужи на 
врЪменниятъ имъ гостенинъ. Извънредно задоволенъ и благода- 
ренъ отъ обноокитЪ на войницитЪ при пограничниятъ Карабу- 
лашки турски постъ, авъ, слфдъ като си починахъ, станахъ 
правъ и почнахъ да разглеждамъ околиостьта. Първо погледътъ 
си обърнахъ къмъ юго-изтокъ. И вид ъхъ азъ по тая посока, 
каквото не очаквахъ да видя. Карабулашкиятъ турски постъ 
е настаненъ също на такава могила, на каквато е настаненъ 
българекиятъ на Чакмаклий Друго бърдо, което се спуща тоже 
отъ Имамъ-баиръ, но по кжсо, занича да се видятъ отъ Чакмакий 
селата, Карабулакъ и мЪстностъта на югъ отъ него. По ср да- 
та на това бърдо тъкмо връвъ селото се издига една малка 
могилка, която прилича на пжпка. На послъдната е турската 
стражарница. На юго-изтокъ отъ турскиятъ постъ, около дв- 
стотинъ метра по доду отъ могилата, се разтила една елипсо- 
видна поляна, която по хубость може да съперничи съ Юн- 
долъ, метоха Ташъ буазъ — Бегликъ (въ Чепинско), Че- 
пеларе и пр. Карабулашката котловина и поляна е заоби- 
колена: на севЪръ и севЪро-изтокъ съ дългообразното бър- 
до, отъ което азъ бЪжъ яритель; отъ западъ и юго-западъ съ 
кжси бърда. които полегато се спущатъ отъ Имамъ баиръ; а 
отъ юго изтокъ поляната е съвсъмъ отворена, Обаче по далечъ 
на хоризонта ясно се очертаватъ множество бърда, които се 
спущать отъ Гьовъ тепе и слизатъ до р%ката „Докларъ. 
Поелбдната ръка, която тоже тече въ юго-източна посока, е 
притокъ на Триградската или Грохотненската рвка. Бърдата, 
които заобикалятъ Карабулашката котловина, е почти оголенъ. 
Тукъ тамъ малки групи отъ борикови и други дървета про- 
шарватъ тия голи бърда и то колкото да прћдадатъ краси- 
вость на котловината. | 

Самата поляна е гола, но понеже по срёдата й тече мал- 
ко поточе и трудолюбивитЬ Карабулачани сж я разчистили и прЪ- 
обърнали на ливади, то тя изглежда отъ далечъ много красива. 
Въ дъното на полянката, тъкмо подъ стражарницата, се е сгу- 
шило селото Карабулакъ. 

Слъдъ двадесеть минути почивка на постътъ азъ тръг- 
нахъ за селото Карабулакъ. Други двама войвици ми взеха нЪ- 
щит и ме придружиха до селото, дфто се намираше военната 
застава. СлЪдъ 5 минутно пжтуване мизберце ний влЪвохме въ 
селото. ПрЪдъ ваставата ме посрвщнаха войници и ме покани- 
ха да влЪза вжтрЪ. двто се се помфщаваха войницитЪ отъ За- 
ставата. Чаушинътъ, като ме вид , стана правъ, здрависа се съ 
мене, послЪ взе отъ придружающитЪ ме войници вЪщитЪ и ги 

остави близо до вратата. СлЪдъ това той ме покани любезно да 
сЪдна на неговото мЪсто, което се отличаваше отъ лЪглата на 
другитВ войници по това, че покривката му 6% по нова и до 
възглавницата имаше единъ шаренъ сандъкъ. До като азъ се 
наканя да сЪдна, единъ войникъ се наведе до краката ми и 
почна да ми откопчва и събува царвулитћ. Азъ неможехъ да 
се откажа отъ тая прислуга и като благодарихъ на войникътъ 
за внимчнието и трудътъ му, сВднахъ алатурка на чаушовото 
а Ъгло безъ царвули на краката си. 

— Исеинз, сюрв джеввец, япз ики кайве, чу се високиятъ 
гласъ на чаушинътъ. 

Послфдниятъ се указа много любезенъ и интелигентъ мо- 
мъкъ. До като изпиемъ пзрвото кафе, ний се ваповнахме до тол- 
кова, щото можахме даже да си разкажемъ на кратко и биогра- 
фиит в. Но моето дохождане въ Карабулакъ неостанало незабЪ- 
лЪзано отъ КарабулашкитЬ жители. ТВ като се научили, че вой- 
ницитћ докарали единъ кавуринз съ капела на главата и съ 
царвули на краката, полюбопитствували да увнаятъ какъвъ е 
тоя човЪкъ. И тъкмо, когато чаушинътъ 6% вапочналъ да раз- 
правя една своя случка въ Измиръ, на вратата се показаха два- 
ма щатски лица съ гомфми чалми на главитв или башибозуци, 
‘както турскитЪ войници наричатъ всички лица, които не но- 
сятъ военна униформа. БашибозуцитВ поздравиха чаушинътъ и 
се спръха до вратата, види се, не искаха да се приближатъ до 
мене бевъ разрЪшението на властьта. 

— Буюрумв, Ахмедай, елате, сЪднете, каза чаушинътъ и 
стана на крака. 

ПоканенитЬ бавно се приближиха до насъ, здрависаха се 
съ мене и сЪднаха на сжщото лЪгло. Като чухъ, че единиятъ 
гостененъ се казва Ахмедай, азъ се възползувахъ отъ това и 
пръвъ почнахъ разговора. 

_  — Вий ли имате работа съ г. Шуманова отъ Лжжане ? 

— Еветъ, чорбаджи, авъ помагамъ на г-нъ Шуманова да 
свлича трупове по Далж-дере. отговори на туреки запатаниятъ 
башибовукв. 

-- Радвамъ се и приятно ми е, че се запознахъ съ Васъ, 
казахъ агъ на едно смъсено турско-българско нар чие.“ Отъ г. 
Шуманова имате много здраве. Пратилъ Ви е армаганъ една 
красива пощенска картичка. Заржча ми да Ви кажа да не спу- 
щате въ рЪката труповетЪ, които сж останали въ Катранджи- 
дере. 

— Пек” й. Каквото ти е заржчалъ това ще направя, от- 
говори Ахмедай. Много добъръ човъкъ е Шумановъ чорбаджи. 

— По добъръ човЪкъ нъма въ Чепино, потвърдихъ азъ и 
почнахъ да бъркамъ въ джобътъ си. 


#) Авъ слабо владВя турскилтъ говоримъ езикъ, но всичко разбирамъ 
каквото другъ ми говори на тоя феикъ, . 

Тъкмо въ това връме влвзе и другъ башибовукъ, но не съ 
селски дрфхи, а съ панталони, сетре и фесъ на главата си. Но- 
виятъ гость сЪдна на ежщото лЪгло ерзщу мене до прозореца. 
За ла му сторимъ мЪсто, всички се поразимфстихме и безъ да 
щемъ направихме едно колело отъ човЪци. ПрЪдъ това колело 
азъ изтърсихъ десетина цвЪтни пощенски картички, между кои- 
‚ то бъше и министерското писмо, т. е. моя паспортъ. Везки отъ 
приежтетвующитВ взе по една, двЪ картички и съ дътинско лю- 
бопитетво ги разглеждаха. Новиятъ гостъ, като разгледа поредъ 
всички картички и прочете до кого сж надписани“), взе моятъ 
паспортъ и съ особено внимание го гледа нЪколко минути. Да 
ди тоя алафранга-облвченъ човћкъ знаеше писмениятъ българ- 
еки езикъ или не, за мене остана тайна СлЪдъ разглеждането 
на картичкитЪ и писмото той доста врЪме мълча. ДругитЪ съ- 
бесъдници се шегуваха, смЪяха, а той все мълчи. По едно врЪ- 
ме, като забЪлвжихъ, че всички се наситиха да гледатъ картич- 
кит, азъ ги пребрахъ и ги пъхнахъ въ джобътъ си заедно съ 
‘иннистерското писмо, Ахмедад, до когото 6% адресирана едната 
картичка, като поблагодари втори пжть за армаганътъ и поз- 
дравътъ, втикна своята картичка въ поясътъ си и заведе другъ 
разговоръ. Когато азъ се намћсихъ въ разговора и се мжчахъ 
да говора на туреки, за голВма моя изненада по европейски о- 
блъчениятъ събесвдникъ почна да ми говори на български е- 
зикъ, но на полутракийско и полушопско нарфчие. Това откри- 
тие възбуди у мене любопитство да узная, отъ кждВ е тоя 
приятель и що ще въ това забутано Родопско село. Отъ по на- 
татъшниятъ ни разговоръ азъ се научихъ, че той се родилъ и 
порастналъ въ София, а сега билъ заведующи Карабулакската 
телеграфо-пощенска станция. Да ли знае писмениятъ български 
езикъ, азъ не се рЪшавахъ да го попитамъ. По-сетнъ се нау- 
чихъ отъ Карабулачани, че тоя телеграфистъ билъ много до- 
бъръ човвкъ и акуратенъ чиновникъ. 

Повече отъ единъ часъ врёме пръседъхъ въ заставата. 
Кафетата и цигаритв непрвкженато се слагаха прЪдъ мене и 
другитЪ присжтствующи. Но азъ желаехъ да се поразходя изъ 
селото и слЪдъ това да тръгна колкото се може по-скоро за 
Дьовленъ. Като благодарихъ на чаушинътъ ва добриятъ при- 
емъ, който ми направи и за добрит обноски на подв домстве- 
нитЬ му войници, азъ го помолихъ да ми даде поне единъ вой- 
никъ, за да ме придружи до Дьовленъ и то не по н какви дру- 
ги съображения, а само за това, че не зная патьтъ. Чауши- 
нътъ съ внимание ме изслуша, но отказа да удовлетвори молба- 
та ми. Той ми отговори съ тия думи: — „Ефенди, ний сме по- 
ставени да пазимъ редътъ и тишината само на границата. Ний 
сме длъжни да услужваме тукъ на всички добри пжтници, но 

вжтрЬ въ каазата не се бъркаме. Изъ вьтршностьта пљтници- 
т» могатъ, ако желаятъ да се пазятъ само отъ жандарми. 
Но понеже тукъ въ Карабулакъ нЪма царски жандарми, тукаш- 
ниятъ мухтаръ може да те изпрати съ селокиять пждаринъ“. 
--Отговорътъ на чаушинътъ 6Ъ основателенъ и правъ. Прочее 
на менъ не оставаше друго какво да правя, освънъ да помоля 
Ахмедай да ми даде за ясакчия пждаринътъ. Осввнъ това азъ 
трЪъбваше да търся и конь, ващото и пжтьтъ до Дьовленъ 6% 
доста длъгъ и уморителенъ, та ми се не щзше да пжтувамъ 
пешъ. Ето защо азъ, слВдъ като се раздълихъ съ любезниятъ 
чаушъ, трЪъбваше да се хвана за яката на Ахмеда4. Но послЪд- 
ниятъ бЪше излЪвълъ отъ заставата по рано отъ мене, та 
трЪъбваше да го търся изъ селото. Но вмвето Ахмеда, който е 
вся и всьо въ селото, азъ намврихъ самиятъ мухтаръ и му раз- 
правихъ хальтв си. Мухтарътъ, инакъ любезенъ чов къ, съ двВ 
думи отказа на молбата ми: пждаринъть билъ вънъ отъ село- 
то по нивит и ливадит В. И конь лесно се не намЪри. Най- 
сетне, слЬдъ дълго лутане изъ селото и търсене ту Ахмедай, 
ту Асанай, единъ старъ Карабулачанинъ, който стоеше прЪдъ 
джамията и ме гледаше какъ се потя по улицитЪ, съжали ме, 
види се, та ме повика да отида при него. 

— Какъвъ ти е ворътъ, айолъ? попита благородниятъ ста- 
рецъ, като същеврЪменно си поглади брадата. 

Азъ му разправихъ на лошавъ турски езикъ въ що се със- 
тои работата ми. 

— Азъ имамъ едно муле, което пасе не далечъ отъ село- 
то, ала самъ немога да те придружа до Дьовленъ и си върна 
назадъ мулето. Ги видишъ, че съмъ старъ човЪкъ и немога да 
вървя. Имамъ едно внуче на 14 години, което обикарова мудето; 
ако приемешъ то да ти бжде аркадашинъ, да му кажа да до- 
веде мулето. 

Авъ приехъ поканата и благодарихъ на старецътъ за у- 
слугата. Условихме се да му дамъ четиренадесеть (14) гроша 
кирия за мулето и да платя разноскитЬ на послЪдньото въ 
Дьовленъ, гдъЪто щЪше да прЪнощува. Грижата за „прЪвовнитв 
сръдетва“ се прЪмахна и то благодарение на случайниятъ до- 
бъръ старецъ, а не на Ахмедаа, леда донесохъ картичка и 
„много здраве“ отъ приятельтъ му уманова. Моятъ младъ 
кираджия отиде да доведе мулето, а азъ останахъ да го ча- 
камъ пръдъ джамията. До като дойде мулето, азъ използувахъ 
врЪмето въ разпитъ за миналото и настоящето на с. Карабу- 
лакъ. Старецътъ и други двама селени, които дойдоха при ме- 
не, ми разправиха подробно битието на селото си. Азъ прЪда- 
вамъ тВхнитВ разкази съвсъмъ на кратко. 

ЦЪлото сегашно землище на Карабулакъ прЪди двЪсто- 
тинъ и повече години принадлъжало на четире сЪмейства юрю- 
ци, които имали къшли въ Солунско. ЛЪтЬ юрюцитЪ дохожда- 
ли съ стадата си на лЪтовище по яйлацитћ, а зимв сваляли 


стадата си въ полето. ЛЪтнитв имъ колиби и мандри били гд%- 
то е сега селото. Тия колиби и мандри зимЪ оставали праздни 
безъ надзоръ. Но околното население, което тоже имало много 
добитъкъ, не живћело добр съ кочующитЪ юрюци, затова то 
честишъ имъ събаряло и горёло колибитВ и мандритЬ. За да 
се вардятъ отъ такива пакости, юрюцитв почнали да оставятъ 
вардачи на колибитВ и мандритЬ. Изъ първо вардачи били са- 
мо бекяри т. е. безъ сЪмейства, но по късно, когато юрюцитЪ 
се размножили, зели да оставятъ за вардачи и по двЪ-три сЪ- 
мейства, които си направили по добри помвщения и прЪстанали да 
слизатъ въ полето. По тоя начинъ се основало селото Карабу- 
лакъ, което сега брои около сто домакинства. 


КъщитВв въ Карабулакъ сж полукаменни, полупаянтови и 
двуетажни. Долниятъ етажъ служи ва складване на дърва и 
други домакински прибори; горниятъ етажъ, който не е повисокъ 
отъ два метра, е раздъленъ на три отдВления, отъ които едно- 
то е стая съ оджаклъкъ ва жив ене на човЪци, другото за ту- 
рене вЪщи (килеръ), а третото потонъ (коридоръ). ВсичкитВ кж- 
щи сж покрити съ цЪпени дъски. Лицата на кжщитв и про- 
зорцитЬ сж обърнати къмъ юго-изтокъ. На всВка къща има по 
3—4 прозорци, отъ които само единъ въ стаята, а другитћ на 
потона, киера и двора КжщитВ изглеждатъ отъ вънъ мръсни 
и стари. Направата имъ е груба, недодвлана. Около кжщитЪ 
ин Вма широки дворове, а градини съвеъмъ липеватъ. ПлЪвни и 
подници малко се виждатъ, защото Карабулачени иматъ вънъ 
отъ селото друго мвсто — широки ливади — гдъто иматъ ко- 
либи и сан за хранене на добитъкътъ си. Верздъ селото е 
построена джамията, а до нея друга сградица, която служи ва 
мехтепъ. Въ селото не забЪлЪжихъ кафенета и бакалници. Пра- 
вителстнени учръждения има двЪ: военна застава и телеграфо- 
пощенска станция. 


Карабулачани говорятъ турски, но въ говорътъ си прћ- 
мзетватъ и български изопачени думи. По чъртитЪ на лицето 
и тВлосложението си тв се не различаватъ отъ околнитЪ По: 
маци. Но въ дрЪхитВ има разлика. Карабулачани обтакатъ въл- 
ненитЪ си дрВхи съ ясносин» или б8лъ гайтанъ, а помацитћ съ 
черъ или тъмно синз. Жена азъ не видъхъ и затова не мога да 
кажа, какво е облЪклото на женит въ Карабулакъ. 


Но врЪме е вече за тръгване. Мулето бъ доведено отъ 
кърътъ, и момчето, което щЪше да ми бжде спжтника, потърси 
въЪщитЪ ми да ги пръвърже на самарътъ. Азъ се готвъхъ вече 
да се кача на мулето, но тъкмо въ това врВме дойде единъ 
войникъ и ми каза, че ме викалъ чаушинътъ. Неохотно изслу- 
шахъ поканата на началиикътъ на Карабулашката войскова 
часть, съ когото тъй любезно се бЪхме равдълили, но нЪмаше 
що да сторя. Азъ безъ възражение приехъ тая устна покана и 
посяЪдвахъ войникътъ. Когато се явихъ прЪдъ заставата, ча- 


сев 


ушинътъ ме посрвщна на вратата и като си тури раката на 
рамото ми, каза: 

— Ефенди, азъ по рано отказахъ да ти дамъ войници, ва 
да те придружатъ до Дьовленъ, защото такива сж нашитЪ на- 
редби, но слЪдъ, като си излЪзе отъ тукъ и не ти дадоха пж- 
даринътъ отъ селото, азъ се посъввтватъ съ нъкои приятели, 
какво да правя съ тебе Случи се, че и милязимътъ нее тукъ. 
Но както и да е, азъ нЪма да те оставя безъ мафавя. Твоятъ 
кираджия е аджемия, затова азъ наредихъ да те придружа- 
ватъ двама нефере. И. збранитВ войници сж добри и конушканъ 
момци, та се надъвамъ да прЪкарате добръ вр Вмето съ тВхъ 
по пжтя. 

Авъ благодарихъ на чаушинътъ за услугата, която ми 
прави и ва отетжпчивостьта му въ случаятъ. Но и до сега не- 
мога да си обясня, кой му повлия да ми даде войници -- при- 
дружници и по какви съображения ми се направи тоя икрамь. 
Азъ по-рано искахъ да ме придружаватъ войници до Дьовленъ 
не че се бояхъ отъ нЪщо лошо по пжтя, но по сл ЪднитВ съ- 
ображения: азъ се явихъ самъ въ Дьовленъ само съ картич- 
китЪ и министерското писмо, военнитЬ и граждански власти, 
може би, щЪха да ме разпитватъ, пръзъ кждъ съмъ миналъ, явилъ 
ли съмъ се на постоветЪ и защо нВмамъ редовенъ паспортъ. 
Азъ щЪхъ да кажа право отъ д и какъ съмъ миналъ и за- 
що нЪмамъ паспортъ, но властитЪ, може би, щ ха да се усъм- 
нятъ въ моитЬ думи и щфха да се разпоредатъ да стане про- 
варка за установяване на самоличностьта ми. А до като се свър- 
ши тая работа, азъ щЪхъ да гостувамз повечето врЪме въ Доь- 
вленъ. Но ако ме придружаваха войници, послзднитЪ щЪха да 
кажатъ още при пристигането ми въ Дьовленъ, че азъ ида 
отъ България и че на границата сж ме сторили теслимв бъл- 
гарски войници. Ето защо азъ се много зарадвахъ, когато Ка- 
рабулашкиятъ чаушинъ ми каза, че ще ме придружаватъ вой- 
ници до Дьовленъ. 

Когато се раздћлихме втори пжть съ любезниятъ чаушинъ, 
единъ войникъ внасяше въ каушътъ топълъ хлфбъ. Чаушинътъ 
като вид това, взе отъ войникъть едно хлЪбче и ми го по- 
даде. 


— Буюр» ефеиди, вземи единъ залъгъ отъ царскиятъ 
хлЪбъ. Ти, може би, да си гладенъ, пакъ ний но рано се не 
сЪтихме да те гостимъ съ каквото Господъ далъ. 

— Благодаря, чаушв уфенди, но авъ още не съмъ оглад- 
нВлъ. Когато огладн я, ще се наићри хлбъ. 

— Олмасв ефенди, ще го вземишъ. Ний не сме по-голвми 
отъ хлЪла. 

Неможахъ повече да се противя и взехъ хлъбчето, което 
бъ еднодневниятъ Таинз на единъ войникъ. Но за да засвид- 
телствовамъ и азъ признателностьта си, извадихъ отъ джебътъ 
н колко монети и ги поднесяхъ на чаушинътъ съ молба да ги 

раздвли между нЪколко войника, които б%ха въ заставата. Оба- 
че чаушинътъ категорически отказа да приеме монетитЪ. Тоя 
отказъ ме много очуди и даже трогна. Азъ се не надввакъ да 
направи това единъ турски войникъ и то войникъ находящъ се 
въ покраина, която мислимъ, че е дива и опасна въ вс Ъко от- 


ношение. (ОлЪдва). 
—==_—— 


